b'\n_START_ARTICLE_\nDu\xc5\xa1an Jelin\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nDiplomiral je na filozofski fakulteti tr\xc5\xbea\xc5\xa1ke univerze iz sodobne knji\xc5\xbeevnosti in modernih jezikov z diplomsko nalogo o slovenskem planinskem dru\xc5\xa1tvu iz Trsta. _NEWLINE_Na Primorskem dnevniku je bil ve\xc4\x8d let zaposlen v \xc5\xa1portnem uredni\xc5\xa1tvu, sedaj pa je \xc4\x8dasnikar pri slovenskih radijskih in televizijskih informativnih oddajah Radia Trst A._NEWLINE_Leta 1986 se je kot prvi alpinist iz de\xc5\xbeele Furlanije-Julijske krajine povzpel na vrh himalajskega osemtiso\xc4\x8daka Broad Peaka (8047 m). Leta 1990 se je z mednarodno odpravo Alpe-Jadran podal na Mount Everest (8848 m), leta 2003 pa je preplezal himalajski osemtiso\xc4\x8dak Ga\xc5\xa1erbrum 2 (8035 m), kamor je ponesel mavri\xc4\x8dno zastavo miru._NEWLINE_Je tudi priznan \xc5\xa1ahist, ukvarjal pa se je \xc5\xa1e s ko\xc5\xa1arko, odbojko in atletiko.\n_START_SECTION_\nDelo\n_START_PARAGRAPH_\nPi\xc5\xa1e prozo, esejistiko, dramatiko, razprave, literarne in gledali\xc5\xa1ke kritike za slovenski ter italijanski tisk, radio in televizijo._NEWLINE_S svojimi osmimi romani in vrsto zgodb, \xc4\x8drtic, novel, pripovedi in esejev je ustvaril zajeten in motivno zelo raznolik opus. Njegova dela obravnavajo raznotero tematiko: alpinisti\xc4\x8dno , fantasti\xc4\x8dno-misti\xc4\x8dno, kriminalno-psiholo\xc5\xa1ko, popotni\xc5\xa1ko, ljubezensko, eksistencialno, spominsko, zgodovinsko ter pravlji\xc4\x8dno. _NEWLINE_Jelin\xc4\x8di\xc4\x8d je vklju\xc4\x8den v italijansko antologijo sodobnih tr\xc5\xbea\xc5\xa1kih pisateljev (Trieste - paesaggi della nuova narrativa, 1997) in italijansko antologijo sodobnih pisateljev de\xc5\xbeele Furlanije-Julijske krajine Provincia pagana - Poganska pokrajina (1999).'